Gedagte vir die dag: Almal stoei maarFoto: Suné van Heerden Ek sal hulle hart wat nou van klip en yster gemaak is, wegvat en vir hulle ’n hart gee wat van vleis gemaak is sodat hulle My reg kan dien. (Esegiël 11:19, Die Boodskap) Ons natuurlike aard is om ander met ’n vergrootglas te beoordeel, gou die slegte in hulle raak te sien en hul foute uit te wys. Ja, ons het maar almal so ’n stukkie kliphart in ons. Wanneer jy jouself betrap dat jy nie met algehele liefde na iemand kan kyk nie, dink dan aan die volgende: Sien vandag elke ander mens as iemand wat ook maar net oorleef, nie ander wíl seermaak nie en dalk nie begrip vir jou kán hê nie. En gaan gee jy dan maar net weer … die liefde. Almal is nie liefde nie, maar ek wil wees, Here.